DE CORNEILLE DE SCHEPPER. 207 



secourir. Ledict Mathias y veint, en chassa les Turcqz, et donna ausdiclz 

 de Jaicza un roy appelle Pierre. Quelque temps après les Turcqz assié- 

 gèrent Jaicza, mais par la venue du roy Mathias, ilz fusrent constrainclz 

 de lever leur siège, et par ce moyen Jaicza demeura soubz le pouvoir des 

 Chrestiens, jusques à trois ou quattre ans ençà , qu'elle at esté perdue, 

 obstant qu'on ne leur envoyoit plus aulcun secours. Nous avons tout ce 

 jour cheminé et costoyé la rivière de Cancer, et arrivasmes en la conlé de 

 Cylia, dans un logis d'ung villaigois. 



XIIII". — Nous avons au malin monté une montaigne fort grande, de 

 la quelle sommes descenduz au viilaige de Capell , et après par aulcuns 

 destroicls arrivasmes, environ soleil couchant, en Felckemarcht, où nous 

 avons passé la Drave par ung pont. 



XV". — Nous avons cheminé par lieux marescaigeux jusques à la ville 

 de S'-Andrieu, de laquelle avons continué jusques à Wolfsbergk, qu'est 

 distante de Felckemarcht quattre grand lieues d'Allemaigne, et le lende- 

 main continuasmes nostre chemin jusques à la ville d'Obdag. 



XV1I°. — Cheminasmes jusques à ung viilaige près Kuntesfeld, où nous 

 prismes nostre réfection, et continuantz nostre chemin, arrivasmes à 

 nuict close au bourg de S'-Michiel, près Lewba. 



XViri". — Nous arrivasmes à Lewba, où nous dinasmes, et conti- 

 nuasmes nostre chemin , rencrontrasmes près Brug ung messagier que le 

 Roy (Ferdinand) envoyoit en toutte diligence vers nous, affin que l'ung 

 de nous se hastast de venir : parquoy, arrivez en la ville de Brug, moy 

 et Vespasien de Zara , avecq ung de mes serviteurs, nous meismes en 

 chemin et arrivasmes ceste mesme nuict à Lynbergk , où nous resposasmes ; 

 et successivement diligentasmes de sorte, que veinsmcs le lendemain à 

 la ville de Muersoefslach , et ayantz passé la montaigne de Simmerim, 

 venismes à Schadwien, de là à Newkirchen, de là à ïraskirchen, et flna- 

 blement, le xx""= de ce mois, arrivasmes, moyennant l'ayde de Dieu, à la 

 tant désirée cité de Vienne, en Austrice, où arrivé, exposay à Sa IMajeslé 

 le succès de mon ambassade, luy délivrant les lettres de l'empereur des 

 Turcqz, desquelz l'exemplaire s'ensuyt. 



